## REPUBLIKA HRVATSKA

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 022-05/18-01/01

URBROJ: 2182/03-02-19-4

Skradin, 29. ožujka 2019.g.

Na temelju članaka 32. i 48. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18), a u svezi članka 35. b. Zakona o lokalnoj i područnoj (regionalnoj) samoupravi („N.N“ broj 19/13-pročišćeni tekst, 137/15, 123/17), Gradsko vijeće Grada Skradina, na 13. sjednici, od 29. ožujka 2019.g., donosi

**Z A K L J U Č A K**

**o primanju na znanje Izvješća o radu gradonačelnika**

**Grada Skradina za razdoblje 01.07. 2018.g.-31.12. 2018.g.**

1. Gradsko vijeće Grada Skradina prima na znanje Izvješće o radu gradonačelnika Grada Skradina za razdoblje 01.07.2018.g.-31.12.2018.g.
2. Ovaj Zaključak stupa na snagu danom donošenja, a objavit će se na Oglasnoj

ploči Grada Skradina i web stranici Grada.

**PREDSJEDNICA**

Nadija Zorica, v.r.

**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 022-05/18-01/1

URBROJ: 2182/03-01-18-3

Skradin, 18. ožujka 2019.g.

**GRADSKOM VIJEĆU GRADA SKRADINA**

**PREDMET: Izvješće o radu gradonačelnika Grada Skradina za razdoblje**

**srpanj-prosinac 2018.g.**

* **daje se**

Sukladno čl. 35. b. Zakona o lokalnoj i područnoj (regionalnoj) samoupravi („N.N“

broj 19/13-pročišćeni tekst, 137/15, 123/17), Gradonačelnik dva puta godišnje podnosi predstavničkom tijelu polugodišnja izvješća o svom radu.

Sukladno članku 48. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18) utvrđeno je kako Gradonačelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 15. rujna za razdoblje siječanj-lipanj tekuće godine.

Gradonačelnik je izvršno tijelo i odgovoran je za zakonitost rada i usmjeravanje rada upravnih tijela u obavljanju poslova iz samoupravnog djelokruga Grada, te nadzire njihov rad.

Gradonačelnik u okviru svoje nadležnosti propisane Zakonom i Statutom priprema prijedloge općih akata, izvršava i osigurava izvršavanje općih akata Gradskog vijeća, upravlja nekretninama, pokretninama i imovinskim pravima u vlasništvu Grada sukladno odredbama Statuta, te obavlja i druge poslove koji su mu stavljeni u nadležnost zakonom, drugim propisom, Statutom ili drugim aktom.

U razdoblju srpanj-prosinac 2018.g. održane su 3 (tri) sjednice Gradskog vijeća Grada Skradina za mandatno razdoblje 2017.g.-2021.g. na kojima je gradonačelnik podnio zakonom propisana izvješća, te predložio donošenje općih i pojedinačnih akata.

U nastavku prikazana su postupanja gradonačelnika Grada Skradina iz pojedinih područja u nadležnosti Grada za vremensko razdoblje 01. srpnja 2018.g. – 31. prosinca 2018.g.:

■ **IZVOĐENJE GRAĐEVINSKIH RADOVA:**

- Izvedeni radovi na uređenju ulice Zagrađe ( II faza)

- Započeti radovi na uređenju Ribarske ulice

- Izvedeni radovi na uređenju nerazvrstanih cesta u naseljima: Sonković, Dubravice, Bićine,

Gračac, Piramatovci, Velika Glava

- Izvedeni radovi na uređenju dijela bedema utvrde Turina

- Proveden postupak javne nabave i započeti radovi na izgradnji i opremanju dječjeg vrtića

Skradin

- Ugovoreni radovi energetske obnove Boćarskog doma Sonković

- Izvršeno postavljanje 2 autobusnih čekaonica ( Dubravice i Bribir )

-2-

■ **PROJEKTNA I PLANSKA DOKUMENTACIJA**

- donesene Izmjene i dopune (III) PPUG Skradina

- izrađena projektna dokumentacija za sanaciju i zatvaranje odlagališta

„Bratiškovački gaj“, te dobivena građevinska i lokacijska dozvola

* u tijeku izrada tehničke dokumentacije za staze Turina
* izrađena projektna dokumentacija za poslovni plan „Gourmet shop“ Grada Skradina
* izrađena projektna dokumentacija „Idejno rješenje projekta Gourmet Skradin“
* izrađena „Gourmet strategija Grada Skradina“
* izrađena projektna dokumentacija „Multimedijalna prezentacija kulturno-povijesne baštine“
* izrađena „Procjena rizika od velikih nesreća“
* izrađena projektna dokumentacija „adaptacija višenamjenske dvorane u Skradinu“
* ugovorena izrada projektno-tehničke dokumentacije „Mala Jaruga“
* ugovorena izrada projektno-tehničke dokumentacije bivša plaža „Pionir“.

■ **POLJOPRIVREDA**

- subvencioniranje kamate na kredite iz županijskog Programa „Zeleno poduzetništvo“

u iznosu od 2,8% tako da korisnicima kamata po kreditima iznosi 3%

**■ KULTURA**

* donacije kulturnim udrugama
* realizacija kulturnog ljeta sukladno Programu javnih potreba u kulturi na području Grada Skradina za 2018.g.

**■ ŠPORT I ŠPORTSKA DOGAĐANJA**

* donacije športskim udrugama
* sudjelovanje u organizaciji sportskih manifestacija (turniri, auto-utrke)

**■ SOCIJALNI PROGRAM**

* realiziran projekt i u tijeku realizacija projekta „Lokalni program za mlade Grada Skradina“
* pokrenut projekt i u tijeku realizacija projekta „Zaželi – Program zapošljavanja žena“
* Grad Skradin dodjeljuje jednokratni novčani iznos za opremanje novorođenčadi u slijedećim iznosima:

• za prvorođeno dijete jednokratno iznos od 2.000,00 kn

• za drugo novorođeno dijete jednokratno iznos od 3.000,00 kn

• za trećerođeno ( i više ) dijete kroz dvije godine u visini od 5.000,00 kn.

* sufinancira 15% iznosa mjesečne autobusne karte za srednjoškolce
* dodjeljuje jednokratne financijske pomoći za izvanredne situacije obiteljima lošijeg materijalnog stanja
* dodjeljuje financijsku pomoć za stanovanje

-3-

**■ PREDŠKOLSKI ODGOJ**

* Grad sufinancira rad Dječjeg vrtića „ŽIŽULA“ u Skradinu i Dubravicama

*Financijski pokazatelji prikazani su u financijskim dokumentima koje donosi i usvaja Gradsko vijeće Grada Skradina (Proračun Grada Skradina, Polugodišnji izvještaj o izvršenju Proračuna, Godišnji izvještaj o izvršenju Proračuna Grada Skradina, Programi iz područja komunalnog gospodarstva, kulture, športa, te socijalni programi).*

**GRADONAČELNIK**

mr.sc. Antonijo Brajković, v.r.